section_heading: Sličnosti
paragraph_text: Panterova muhara ima velike sličnosti sa skupinom gljiva kojoj je predstavnik jestiva vrsta Amanita spissa (Fr.) Kummer. Sve su ove vrste iz roda Amanita jestive i bitno se razlikuju od otrovne panterove muhare po tipično narebranom vjenčiću. Postoji velika opasnost da se panterova muhara zamijeni jestivom biserkom (lat. Amanita rubescens Pers. ex Fr.) koja ima tipično narebran vjenčić a listići i meso na pritisak uskoro pocrvene. Biserka je iznutra najčešće izgrižena od crva, što meso čini crvenkastim.